สวัสดีค่ะ คุณ อยากปรึกษาเรื่องประจำเดือนมา 2 ครั้ง ใน 1 เดือนค่ะ รอบแรกมาวันที่ 3-7 เดือนนี้ แล้วเริ่มมีมาวันอีก ซึ่งคือวันที่ 24 มาคล้ายประจำเดือน มาเรื่อยๆแต่ไม่เยอะมาก อยากทราบว่าใช่อาการคนตั้งครรภ์หรือไม่
สวัสดีค่ะ ประจำเดือนมาเกิน 1 ครั้งใน 1 เดือนถือว่าปกติ โดยรอบเดือนปกติควรมาทุก 22-35 วัน ฟังจากประวัติแล้วก็ยังเป็นเลือดประจำเดือนได้ ถ้าเป็นเลือดประจำเดือนจะเป็นตัวที่บอกว่าไม่มีการตั้งครรภ์ในรอบเดือนที่ผ่านมาถ้าเป็นเลือดที่ไม่ใช่ประจำเดือนอาจเกิดจาก-ภาวะแทรกซ้อนจากการตั้งครรภ์ เช่น แท้งคุมคาม แท้งไม่ครบ ท้องนอกมดลูกเป็นต้น-ผลข้างเคียงของยาคุมกำเนิด-มีโรคของมดลูกหรือรังไข่ เช่น เนื้องอกมดลูก เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น-มีโรคทางกายอื่นๆ เช่น เกร็ดเลือดต่ำ การแข็งตัวของเลือดผิดปกติ มีภาวะไทรอยด์ต่ำตอนนี้อาจจะยังบอกไม่ได้แน่ชัดว่าเป็นเลือดประจำเดือนหรือไม่ ถ้าเลือดมาแค่ 3-5 วันแล้วหยุดไม่มีอาการผิดปกติอื่น อาจสังเกตอาการในรอบเดือนถัดไปว่าประจำเดือนมาปกติหรือไม่ ถ้าเลือดมามากเกินเลือดประจำเดือน จนมีอาการซีด เพลีย ปวดหน่วงท้องน้อยควรไปพบสูตินรีแพทย์เพื่อตรวจเพิ่มเติมค่ะขณะนี้ ควรงดการมีเพศสัมพันธ์ ไม่ซื้อยาปรับฮอร์โมนหรือยาสตรีใดๆมารับประทานเอง